《纪复惠山小洞》
明代·严一鹏

古迹几湮喜复开，九龙佳气若为培。侵阶细雨苔从长，绕洞新阴竹可偎。

绿径松声千树合，过桥山色一峰回。耽幽毋乃平生癖，拟办篮舆恣往来。

作者简介：严一鹏，字化卿，号云岑，明常州府无锡人。明神宗万历五年(1577)中进士。以母老,不就选。越七年，始授行人，擢御史。卒赠刑部尚书。有《二知轩诗稿》。